Author: Asta Urb
Company: Haapsalu Linnavalitsus

K O R R A L D U S

Haapsalu,	09. mai 2006 nr 367

Projekteerimistingimuste kinnitamine
(Lihula mnt 24, Haapsalu)

Läbi vaadanud Valge Projekt OÜ (asukoha aadress Raudtee tn 32, 90506 Haapsalu)  25.aprillil 2006 esitatud taotluse nr 7-2.15/2480 AS-ile Est Trans Kaubaveod kuuluva hoone juurdeehituse ja fassaadide renoveerimise projekti projekteerimise tingimuste saamiseks Lihula mnt 24 krundil ja juhindudes kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35 lg 1 p 2, § 63, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Lihula mnt 24, Haapsalu AS Est Trans Kaubaveod hoone juurdeehituse ja fassaadide renoveerimise projekti projekteerimistingimused nr 17-06 (lisatud).
2.	Korraldus teha teatavaks Valge Projekt OÜ (Raudtee tn 32, 90506 Haapsalu) korralduse koopia saatmisega posti teel, ehitus- ja arhitektuurigrupile (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr.17/06  “03”mai  2006

Tingimused kinnitatud:
Haapsalu Linnavalitsuse korraldusega 
nr 367      09.mai  2006

Projekti nimetus | AS Est Trans Kaubaveod hoone juurdeehituse ja fassaadide renoveerimise projekt
Krundi asukoht | Lihula mnt 24, Haapsalu
Taotleja nimi | Valge Projekt OÜ

Krundi andmed

katastritunnus 18301:018:0024, 
pindala 17381m^2, maakasutuse sihtotstarve - 50% tootmismaa, 50% transpordimaa

Projekti koostamisel arvestada alljärgnevat: |

1.	Koostada hoone juurdeehituse ja fassaadide renoveerimise projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada  digitaalselt mõõdistatud asendiplaan M 1:500, millele on kantud krundi piirid, ol.olevad ja projekteeritavad hooned (nurgakoordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus antakse vaated, plaanid, lõiked mõõtkavas M 1:100.
4.	Juurdeehitus (olemasoleva autopesula laiendus rekkade pesuks) projekteerida hoone lõunapoolse osa pikendusena (krundi piirist min 4m)
5.	Juurdeehituse projekteerimisel arvestada olemasoleva hoone arhitektuurse lahendusega (kõrgused, katusetüüp, avad jms).
6.	Olemasolevad õli-liivapüüdjad ümber projekteerida. (autode pesemisvee juhtimine läbi puhasti loodusesse). Otsuse keskkonnaloa vajalikkuse kohta Läänemaa keskkonnateenistus.  Fassaadide renoveerimise lahenduses koosseisus anda:
•	välisseinte täiendava soojustuse lahendus;
•	välisviimistluse materjal, võimalik pleki kasutus;
•	värvilahendus.
7.	Projekti eriosad lahendada vastavalt võrgu valdajate tehnilistele tingimustele. Projekteerimiseks vajalikud tehnilised tingimused taotleda omanikul.
8.	Näidata ära sadevete ära juhtimine (mitte juhtida naaberkrundile).
9.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti Päästekeskuses. 
10.	Projekt kuulub läbi vaatamisele Läänemaa keskkonnateenistuses.
11.	Projekt kuulub läbi vaatamisele Pärnu Tervisekaitse Läänemaa osakonnas.

Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.

Lisad: | Asendiskeem M 1:2000

Tingimused
koostasid:

Linnaarhitekt               . ..……………………………..     Anu Joost
Ehitusjärelevalveinsener   …………………………….      Mati Jets
Käesolevad tingimused on kehtivad kahe aasta jooksul alates nende kinnitamisest